## Hulvejens Grundejerforening

**Referat af ordinær generalforsamling**

**Tid:**  **Tirsdag 8. marts 2022 kl. 19:00**

**Sted:**  **Shell Motel, Støvring**

**Dagsorden:**

1. **Valg af dirigent**
2. **Bestyrelsens beretning**
3. **Aflæggelse af årsregnskab**
4. **Rettidigt indkomne forslag**
5. **Fremlæggelse af budget og fastlæggelse af kontingent**
6. **Valg af formand**
7. **Valg af kasserer**
8. **Valg af bestyrelsesmedlemmer**
9. **Valg af revisor og revisorsuppleant**
10. **Bestyrelsen konstituerer sig**
11. **Eventuelt**

|  |
| --- |
| **Ad. 1. Valg af dirigent**  Klaus Haparanda (nr 169) udpeges til dirigent.    Det kunne konstateres, at generalforsamlingen var lovligt varslet, idet indkaldelsen var udsendt senest 14 dage før afholdelse af generalforsamlingen.    Generalforsamlingen afholdes som et hybridmøde med deltagere i lokalet og online. Der er god tilslutning begge steder.    Ingen fuldmagter hverken i lokalet eller online. Ingen yderligere kommentarer hertil.    Referent fra dagens møde er Birthe Boysen (nr. 180) |
| **Ad. 2. Bestyrelsens beretning**    EFTER SIDSTE GENERALFORSAMLING  Bestyrelsen konstituerede sig vanen tro på førstkommende bestyrelsesmøde.  Formand: Charlotte Lodberg Winther (nr. 188)  Næstformand: Birthe Boysen (nr. 180)  Bestyrelsesmedlem: Morten Winther Jensen (nr. 179)  Bestyrelsesmedlem: Mathias Buus Simonsen (nr. 167D)  Bestyrelsesmedlem: Thomas Rudfeld Maksten (nr. 91)          OPRYDNING PÅ JORDVOLDENE  HedeDanmark har fældet alle træer som er eller har potentiale til at blive mere end 4 meter høje på begge sider af volden. Det vil de fleste steder efterlade et tæt krat af buskarter, som maksimalt bliver i omegnen af 4 meter høje.    Arealet ved indkørsel til Hulvejen fra Vestre Primærvej er knust helt ned til jordoverfladen, således der kan foretages tilplantning med prydbuske til foråret, så vi kan få en pæn og præsentabel indkørsel til Hulvejen.  Bestyrelsen er yderst tilfreds med både dialogen med HedeDanmark, den service de har ydet i forbindelse med oprydning efterfølgende og selve arbejdet.    EKSTRA VEDLIGEHOLD AF GRØNNE OMRÅDER   * Skæring af græskanter langs stamvejen * Genetablering af jordringe og påfyldning af flis * Tilskæring af store træer langs stamvejen * Fældning og udskiftning af døde og skæve træer langs stamvejen * Oprensning/beskæring af bevoksninger i området ved legepladsen * Fældning af 10 høje træer mod øst     GRAVEARBEJDE VED FRUGTLUNDEN  I maj blev stien asfalterer og efterfølgende blev græsarealet etableret og arbejdet betragtes nu som afsluttet.    GRØN ARBEJDSDAG  I august blev Grønne Arbejdsdag afholdt med stor succes. Der var 30 børn og voksne samlet til en hyggelig og arbejdsom dag i skønt vejr. Alle tiltrængte opgaver blev udført samtidig med at der var tid til leg, hotdogs, slik, øl og sodavand.    AFFALDSCONTAINERE  Affaldscontainere blev opstillet to gange – omkring påske og efterårsferien. Der fortsættes med JL Renovation i Sørup.    HJERTESTARTER  Det lykkedes langt om længe at få hjertestarteren sat op. Den er placeret centralt og tæt på stisystemerne. Der skal lyde en stor TAK for hjælpen til René i nr. 99 for levering af strøm/opsætning og Troels i nr. 1 for at lave stativet.    HULVEJSFEST  Vejfesten blev ikke afholdt i 2021 grundet Corona.  Morten (nr. 179) lavede en spørgeskemaundersøgelse for at afdække beboernes tanker og ønsker i forhold til fremtidige vejfester. Der vil blive afholdt Hulvejsfest med øl- og/eller vinsmagning samt fællesspisning. Høj svarrate og stor opbakning til en kommende fest. Etaperne opfordres til at sætte aktiviteter i gang, da der er mange nye folk på Hulvejen samt en del i spørgeskemaundersøgelsen, der ønsker dette.  NY NIBEVEJ  I juni 2021 blev der nedsat en arbejdsgruppe der både er i dialog med kommunen og politikkerne imod Ny Nibevejs tilkobling til Vestre Primærvej.  Der var rigtig god opbakning og indsats fra naboer på Hulvejen til også at få kontakt til omkringliggende grundejerforeninger, der er enige i, at tilslutningen vil være yderst uheldigt placeret ved Vestre Primærvej, da det er tæt på familieområder med mange børn, der færdes naturligt over Vestre Primærvej også ifm. Rideskolen og spejder. Hertil kommer naturligvis støjgener. Den fælles holdning var, at det ville være langt bedre at lade en omfartsvej få en tilslutning igennem industriområdet for også i tilslutningen at opnå omfart i stedet for øget trafik for mange borgere i Støvring syd.  Næste skridt: VVM-undersøgelse (12 mdr) -> Offentlig høring (forventet sommer 2022) -> Behandling i Teknisk Forvaltning -> Beslutning i Byrådet    STØJGENER FRA AMBERCON  Vi afventer stadig Miljøklagenævnets afgørelse i sagen.    AFSLUTNING  Tak for året, der gik. Tak til Poul for hans store hjælp med håndtering af regnskabet og tak til de mange øvrige beboere, der på den ene eller anden måde hen over året tager et nap for fællesskabet. |
| **Ad. 3. Aflæggelse af årsregnskab**  Poul Astrup gennemgik regnskabet. Ingen kommentarer eller spørgsmål til regnskabet, der er godkendt såvel i salen som online.    Enkelte poster er forklaret yderligere i noter til regnskabet.  Foreningen har det godt økonomiske betragtet - rigtig godt regnskab og sund økonomi.  Regnskabet for 2021 er godkendt uden kommentarer og spørgsmål.    Der er udgifter forbundet med voldens beskæring i 2022 også (det var oprindeligt aftalt fordelt 50%/50% mellem 2021 og 2022 regnskabet). Udestående aktiviteter at få etableret indgangspartiet fra Vestre Primærvej. Om der er behov for efterbeplantning og rodbehandling af volden vurderes efter et par vækstsæsoner, hvor buskene får mulighed for at vokse op efter beskæringen. Det er forventningen, at det bliver et tæt krat igen. Evt. huller tages der stilling til, når omfanget er kendt om et par vækstsæsoner. Vedligeholdelse af volden koster ca. 15.000 kr/år.    Når HedeDanmark etablerer indgangspartiet bliver der kommunikeret om, hvad de laver inkl. oprydning.    I forhold til gartnerkontrakten er der generel utilfredshed med kvaliteten af det udførte arbejde, der har krævet en del opfølgning. Der tilbageholdes betaling i 2022, hvis det ikke bliver bedre. Dette vil naturligvis også være en faktor, der indgår i vurderingen af valg af gartner i forbindelse med kontraktfornyelse. |
| **Ad. 4. Rettidigt indkomne forslag**.  Online stemmes via ja/nej i chatten og i salen via håndsoprækning.    Etablering af hegn ved stikkryds (Mathilde nr. 161)  Mathilde præsenterer et forslag om etablering af levende hegn ved stikkrydset for enden af kælkebakken for at skabe bedre trafiksikkerhed for cyklister. Det vil koste ca. 8.500 kr at få det etableret. Forslag endvidere, at vedligehold indgå i gartnerkontrakten for at holde buskene i rimelig højde for at skabe sikkerhed/overblik.  Bemærkning fra salen om, at der skal plantes buske, der ikke bliver højere end ca. 1m.  Valg om levende hegn skyldes, at det passer bedst ind i området. Forslag online om at sætte store sten i stedet, men det vil være for nemt at ”cykle” igennem.  **Forslaget er godkendt**: 19 i salen og 4 online stemmer for.  Skraldespande ved Hulvejens stisystem (Jesper nr. 86) - Jesper præsenterer.  Etablering af skraldespande for at kunne sikre, at der er et rent område. Pris 18.000 kr til etablering og ca. 3-6.000 til tømning. Onlinemelding om, at det synes som en dyr løsning. Bekymring for vedligehold. Kommunen er blevet spurgt og de har fjernet skraldespande i kommunen, fordi det er for dyrt at vedligeholde. Derfor vil de ikke sætte skraldespande op på Hulvejen. Frygt for, at de ikke bliver brugt reelt samt for hærværk.  **Forslaget er ikke godkendt**: 7 i salen og 2 online stemmer for.    Biograf-event for børnene (bestyrelsen)  Thomas præsenterer forslaget. Biografaften for kvarterets børn og unge. Noget, der kan give et socialt islæt også for den unge del af Hulvejen samt positiv eksponering af vores kvarter (de unge må tage en ven med).  Samlet omkostningsniveau: 25.000 kr. Op til 15.000 kr foreslås betalt af foreningen og resten via fonde (bestyrelsen forsøger naturligvis at få mest muligt via fonde). Snack vil håndteres via en mindre egenbetaling.  Arrangementet afholdes kun såfremt der er luft i budgettet til det. Stemmes der for er det ensbetydende med, at bestyrelsen kan arrangere såfremt der er råd til det.  **Forslaget er godkendt:** 12 i salen og 10 online stemmer for.    Fordoblet budget til Hulvejsfesten (Jan nr. 94) - **indstillingen er trukket tilbage før generalforsamlingen**.    Spørgsmål til skilte ved indgangen til Hulvejen fra søerne. Tip Rebild app’en skal bruges til at få det rettet eftersom kommunen ejer skiltene. |
| **Ad. 5. Fremlæggelse af budget og fastlæggelse af kontingent**  Morten Winther fremlægger budgettet for 2022. En smule usikkerhed i forbindelse med den aktuelle situation, som påvirker energipriser m.m.  Ingen kontingentændring i indeværende budgetår.  Budgettet for 2022 er godkendt. |
| **Ad. 6. Direkte valg af formand**  Formand Charlotte Lodberg Winther (nr. 188) er ikke på valg. |
| **Ad. 7. Direkte valg af kasserer**  Kassereren Morten Winther Jensen (nr. 179) er ikke på valg. |
| **Ad. 8. Valg af bestyrelsesmedlemmer**  Morten (179), Thomas (91) og Charlotte (188) fortsætter på posten.  Mathias (167D) og Birthe (180) er på valg og modtager genvalg.    Bestyrelsesmedlemmer:  Morten Winther Jensen (nr. 179)  Charlotte Lodberg Winther (nr. 188)  Thomas Maksten (nr. 91)  Mathias Buus Simonsen (nr. 167D).  Birthe Boysen (nr. 180)    Suppleanter:  Claus (169) og Lisbeth (89) er nuværende bestyrelsessuppleanter. |
| **Ad. 9. Valg af revisor og revisorsuppleant**  Isa Christensen (nr. 14) ønsker at stoppe som Revisor.  Stine Sølgaard Christensen (nr. 167) blev valgt som revisor.  Thomas Stougaard Jeppesen (nr. 111) fortsætter som revisor-suppleant |
| **Ad. 10. Bestyrelsen konstituerer sig**  Bestyrelsen konstituerer sig på førstkommende bestyrelsesmøde. |
| **Ad. 11. Eventuelt**  Klaus Haparanda deltager gerne i arbejdet vedr. Ny Nibevejs tilslutning, når det bliver aktuelt.  Der er enighed om, at det er nødvendigt at bakke op omkring tiltag i forhold til Ny Nibevej, hvis vi skal have en chance for at blive hørt. Det er væsentligt, at vi alle hjælper hinanden med at få skabt lydhørhed for de udfordringer vi og de tilstødende grundejerforeninger ser i forslaget om, at Ny Nibevej tilsluttes til Vestre Primærvej (negativ effekt på støjniveau, sikkerhedsniveau i forbindelse med især børns færden omkring Vestre Primærvej, negativ effekt på huspriser etc.). Bestyrelsen og arbejdsgruppen vil forholde sig til høringssvar, når dette kommer i høring fra kommunen. Bestyrelse og arbejdsgruppe melder ud, når der er behov for hjælp og opbakning.    Mødet afsluttes med tak for et godt konstruktivt møde og tak til Poul for at have været kasserer i de seneste år. |

Bestyrelsen, den 8. marts 2022

\_\_\_\_\_\_\_\_\_\_\_\_\_\_\_\_\_\_\_\_\_

Formand

  
\_\_\_\_\_\_\_\_\_\_\_\_\_\_\_\_\_\_\_\_\_

Referent